**Ysgoloriaeth Gwent, Priysgol De Cymru 2022/23\***

*\** Cynigir ysgoloriaethau a bwrsariaethau Prifysgol De Cymru ar y sail y gallant newid o bosibl. Mae'r Brifysgol hefyd yn cadw'r hawl i gyfyngu ar nifer yr ysgoloriaethau a'r bwrsariaethau sydd ar gael.

**Cwestiynau Cyffredin**

**Pwy sy'n gymwys?**

I fod yn gymwys mae angen i chi fodloni'r meini prawf canlynol:

* Bod yn fyfyriwr cartref yn y DU sy'n atebol am gyfradd cartref ffioedd dysgu (Cyllid Myfyrwyr Cymru).
* Gwneud cais am gwrs PDC israddedig llawn amser sydd wedi’i leoli ar gampws PDC ac sy’n dechrau ym mis Medi 2022. Rhaid cyflwyno eich cais erbyn 1 Ebrill 2022.
* Sicrhau mai PDC yw eich dewis cadarn erbyn 1Mai 2022
* Bod yn byw o fewn cod post NP ar adeg ymgeisio i PDC
* Bod chi wedi cael 128 pwynt UCAS (sy’n gyfwerth â graddau ABB) drwy Lefel A neu gyfwerth
* Wedi eich cofrestru ar gwrs llawn amser cymwys ar adeg derbyn taliad y fwrsariaeth

**Sut ydw i’n gwneud cais?**

Nid oes ffurflen gais ar wahân. Byddwch yn cael eich ystyried yn awtomatig ar gyfer yr ysgoloriaeth os ydych yn bodloni'r meini prawf llawn a restrir uchod.

**Faint yw gwerth yr ysgoloriaeth?**

Byddwch yn derbyn £1000, a fydd yn cael ei dalu'n uniongyrchol i'ch cyfrif banc trwy BACS ym mis Chwefror 2023.

Bydd y Tim Cyngor Ariannol i Fyfyrwyr yn cysylltu â myfyrwyr cymwys ym mis Ionawr 2023 gyda gwybodaeth ar sut i gyflwyno manylion banc.

**Noder:** Rhaid i fyfyrwyr cymwys fod mewn sefyllfa academaidd gadarn yn y Brifysgol ar adeg derbyn y taliad e.e. ni ddylent fod yn ddyledwr heb gynllun ad-dalu.

**Pa gymwysterau sy’n cael eu hystyried ar gyfer yr ysgoloriaeth?**

I gael eich ystyried ar gyfer yrysgoloriaet**h**, rhaid bod chi wedi cael 128 pwynt UCAS (sy’n gyfwerth â graddau ABB) drwy Lefel A neu gyfwerth, ar draws tri chymwyster ar y mwyaf.

Bydd y cymwysterau Lefel 3 canlynol yn cael eu hystyried wrth asesu a ydych chi’n gymwys ar gyfer y fwrsariaeth: Lefel A, BTEC, Bagloriaeth Cymru, Access, Cambridge Technical, International Baccalaureate, Scottish Highers, AQA, CACHE, City & Guilds, Astudiaethau Sylfaenol Celf a Dylunio, NCFE, OCR, Pearson, Rock School, Irish Leaving Certificate, UAL, VTCT, Diploma a Thystysgrif CBAC.

*Yn PDC, rydym yn ytyried ceisiadau ar sail unigolyn. Rydym yn gallu gwneud cynigion unigol yn seiliedig ar eich proffil academaidd ar draws y rhan fwyaf o’n cyrsiau\*. Ar ôl derbyn eich canlyniadau arholiad, byddem yn ystyried eich cais cyfan cyn gwneud penderfyniad, nid eich graddau terfynol yn unig. Felly, mae eich canlyniadau TGAU a Lefel 2, geirda, datganiad personol a phrofiad gwaith perthnasol yn bwysig hefyd.*

*\*ac eithrio cyrsiau Nyrsio a Bydwreigiaeth, Ceiropracteg, Gwyddorau Meddygol, Gwaith Cymdeithasol, cyrsiau Cyfrifiadureg Mcomp a chyrsiau Peirianneg BEng/MEng.*

**Sut fydda i'n gwybod os ydw i'n llwyddiannus?**Bydd y Tîm Cyngor Ariannol i Fyfyrwyr yn rhoi gwybod i chi ddechrau mis Medi 2022 os ydych yn gymwys ar gyfer yr ysgoloriaeth. Bydd y tîm ysgoloriaethau yn cysylltu â chi drwy'r cyfeiriad e-bost a restrir ar eich cais ar gyfer y cwrs.

Os nad ydych wedi derbyn cadarnhad o'r ysgoloriaeth erbyn dydd Gwener 9 Medi 2022 ac yn credu eich bod wedi bodloni'r meini prawf cymhwysedd llawn, anfonwch e-bost scholarships@southwales.ac.uk

**Noder:** bydd yr ysgoloriaeth yn cael ei thalu i fyfyrwyr cymwys ym mis Chwefror 2023 .

**Oes rhaid fy mod wedi cofrestru ar gwrs cymwys ar adeg y taliad ?**

Oes.

**A fyddaf yn derbyn taliad bob blwyddyn ar fy nghwrs ?**

Na, bydd yr ysgoloriaeth yn cael ei thalu yn eich blwyddyn gyntaf yn unig .

**Rwy'n bodloni'r meini prawf ar gyfer yr Ysgoloriaeth Gwent ac ysgoloriaeth neu fwrsariaeth arall yn y Brifysgol – oes modd cael mwy nag un ysgoloriaeth neu fwrsariaeth?**Oes.

**Roeddwn yn mynd i wneud cais i'r Brifysgol am fynediad 2022 ond rydw i'n awr yn ystyried blwyddyn allan, a fyddaf yn dal yn gymwys?**Os ydych chi'n bwriadu cychwyn eich cwrs ym mis Medi 2023, bydd angen i chi wirio manylion unrhyw gynllun bwrsariaeth neu ysgoloriaeth sydd ar gael i fyfyrwyr newydd sy'n dechrau ym mis Medi 2022 ac yn bodloni'r meini prawf cymhwyster sy'n ymwneud â'r cynllun hwnnw, gan gynnwys gwneud cais os oes angen.

**Pa gyrsiau sy'n gymwys?**

Mae'r fwrsariaeth ar gael i fyfyrwyr gradd israddedig , llawn amser cymwys sy'n dechrau blwyddyn 1 ym mis Medi 2022.

**Noder, nid yw’r ysgoloriaeth ar gael i fyfyrwyr HND/HNC, CERT HE, Gradd Sylfaen, blwyddyn atodol neu raddau di-anrhydedd.**

**Beth sy'n digwydd os byddaf yn trosglwyddo cyrsiau yn fy mlwyddyn gyntaf?**

Ar yr amod eich bod yn trosglwyddo i gwrs cymwys arall ac yn parhau i fodloni'r meini prawf bwrsariaeth, byddwch yn dal i fod yn gymwys i dderbyn taliad ar yr amser a fwriadwyd.

**Rydw i’n dilyn blwyddyn sylfaen ym Mhrifysgol De Cymru ar hyn o bryd; a fyddaf yn gymwys?**

Na. Mae'r ysgoloriaeth ar gael i fyfyrwyr gradd israddedig , llawn amser cymwys sy'n dechrau blwyddyn 1 ym mis Medi 2022.

**Rwy'n fyfyriwr rhan-amser; a fyddaf yn gymwys?**

Na. Mae'r ysgoloriaeth ar gael i fyfyrwyr gradd israddedig , llawn amser cymwys sy'n dechrau blwyddyn 1 ym mis Medi 2022.

**Rydw i’n fyfyriwr israddedig sy’n parhau gyda fy astudiaethay, a fyddaf yn gymwys?**

Na. Mae'r ysgoloriaeth ar gael i fyfyrwyr gradd israddedig , llawn amser cymwys sy'n dechrau blwyddyn 1 ym mis Medi 2022.

**Beth sy’n digwydd os ydw i’n tynnu allan o fy astudiaethau yn y Brifysgol?**

Os ydych chi’n gadael y Brifysgol cyn derbyn eich taliad ym mis Chwefror 2023, fyddwch chi ddim yn gymwys i dderbyn yr ysgoloriaeth.

Os ydych chi’n penderfynu gadael y Brifysgol ar ôl derbyn y taliad, rydych chi’n gymwys i gadw’r taliad.

**Os byddaf yn derbyn gordaliad, a fydd yn rhaid i mi ei ad-dalu?**

Bydd. Trwy dderbyn unrhyw daliadau rydych chi'n cytuno i ad-dalu unrhyw symiau a ganfyddir wedyn fel gordaliadau neu daliadau anghywir. Bydd unrhyw ordaliadau nad ydynt yn cael eu had- dalu yn golygu y caiff y ddyled ei chyfeirio at adran Cyllid y Brifysgol a chymerir camau priodol

**A allaf apelio yn erbyn unrhyw benderfyniadau ynghylch fy nghymhwyster?**

Mae gan bob myfyriwr yr hawl i apelio yn erbyn penderfyniadau a wnaed gan y Tîm Cyngor Ariannol i Fyfyrwyr ynghylch eu cymhwysedd ar gyfer Ysgoloriaeth Gwent.

Mae manylion llawn am y broses Apelio Ysgoloriaethau / Bwrsariaethau ar gael yma

[https://www.southwales.ac.uk/cymraeg/astudio/ffioedd-chyllid/proses-apelio-ysgoloriaeth- bwrsariaeth/](https://www.southwales.ac.uk/cymraeg/astudio/ffioedd-chyllid/proses-apelio-ysgoloriaeth-%20bwrsariaeth/)